ประกาศสํานักงานคณะกรรมการกําากับหลักทรัพย์และตลาดหลักทรัพย์ ที่ สธ. 50 /2540 เรื่อง การคํานวณและการรายงานการคํานวณเงินกองทุนสภาพคล่องสุทธิอาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ข้อ 1 (3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 และข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารงเงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 สํานักงานคณะกรรมการ กํากับหลักทรัพย์และตลาดหลักทรัพย์ออกข้อกําหนดไว้ ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สก. 10/2538 เรื่อง การรายงานการคํานวณเงินกองทุนสภาพคล่องสุทธิของบริษัทหลักทรัพย์ ลงวันที่ 7 กรกฎาคม พ.ศ. 2538ข้อ ๒ ในประกาศนี้ "รายงานการคํานวณเงินกองทุนสภาพคล่องสุทธิ" หมายความว่า รายงานการคํานวณเงินกองทุนสภาพคล่องสุทธิ หรือการดํารงฐานะทางการเงินตามแบบและวิธีการที่ กํํานดตามข้อ 3ให้นําบทนิยามตามข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารงเงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 มาใช้บังคับ กับประกาศนี้ด้วยข้อ ๓ ให้บริษัทหลักทรัพย์และบริษัทเงินทุนหลักทรัพย์คํานวณเงินกองทุนสภาพคล่องสุทธิ หรือการดํารงฐานะทางการเงิน ตามแบบและวิธีการดังนี้(1) ระหว่างวันที่ 1 มกราคม 2541 จนถึงวันที่ 30 มิถุนายน 2541 ให้บริษัทหลักทรัพย์ และบริษัทเงินทุนหลักทรัพย์คํานวณเงินกองทุนสภาพคล่องสุทธิตามแบบ บ.ล. 4 (แก้ไขเพิ่มเติม) ที่กําหนดท้ายประกาศนี้ โดยคํานวณตามวิธีที่กําหนดในรายละเอียดประกอบการคํานวณเงินกองทุน สภาพคล่องสุทธิที่กําหนดท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สก. 9/2538 เรื่อง การกําหนดแบบและรายละเอียดประกอบการคํานวณเงินกองทุนสภาพคล่องสุทธิ ของบริษัทหลักทรัพย์ ลงวันที่ 7 กรกฎาคม พ.ศ. 2538 ประกอบกับการแก้ไขเพิ่มเติมรายละเอียด ประกอบการคํานวณเงินกองทุนสภาพคล่องสุทธิตามแบบ บ.ล. 4 ที่กําหนดท้ายประกาศนี้(2) ระหว่างวันที่ 1 มกราคม 2541 ถึงวันที่ 30 มิถุนายน 2541 หากบริษัทหลักทรัพย์ หรือบริษัทเงินทุนหลักทรัพย์ใดประกอบธุรกรรมการซื้อหลักทรัพย์โดยมีสัญญาขายคืน การขายหลักทรัพย์ โดยมีสัญญาซื้อคืน การยืมหลักทรัพย์ หรือการให้ยืมหลักทรัพย์ ให้บริษัทหลักทรัพย์หรือบริษัทเงินทุน หลักทรัพย์นั้นเพิ่มเติมรายการการคํานวณเงินกองทุนสภาพคล่องสุทธิของธุรกรรมดังกล่าวไว้ใน แบบ บ.ล.4 (แก้ไขเพิ่มเติม) โดยใช้รูปแบบและวิธีคํานวณเงินกองทุนสภาพคล่องสุทธิของธุรกรรมนั้น ตามที่กําหนดไว้ในแบบ บ.ล. 4/1 และคําอธิบายประกอบการคํานวณเงินกองทุนสภาพคล่องสุทธิ ตามแบบ บ.ล.1 ที่กําหนดท้ายประกาศนี้(3) ตั้งแต่วันที่ 1 กรกฎาคม 2541 เป็นต้นไป ให้บริษัทหลักทรัพย์และบริษัทเงินทุน หลักทรัพย์คํานวณเงินกองทุนสภาพคล่องสุทธิตามแบบ บ.ล. 4/1 และคําอธิบายประกอบการคํานวณ เงินกองทุนสภาพคล่องสุทธิตามแบบ บ.ล. 4/1 ที่กําหนดท้ายประกาศนี้ข้อ ๔ ให้บริษัทหลักทรัพย์และบริษัทเงินทุนหลักทรัพย์จัดทํารายงานการคํานวณ เงินกองทุนสภาพคล่องสุทธิตามหลักเกณฑ์ ดังนี้(1) จัดทํารายงานการคํานวณเงินกองทุนสภาพคล่องสุทธิเป็นรายวันให้เสร็จสิ้น ภายในวันทําการถัดไป โดยรายงานทุกฉบับต้องมีการลงลายมือชื่อรับรองความถูกต้องโดยบุคคล ผู้มีอํานาจลงนาม(2) ยื่นรายงานการคํานวณเงินกองทุนสภาพคล่องสุทธิของวันทําการสุดท้าย ของเดือนต่อสํานักงานภายในวันที่เจ็ดของเดือนถัดไป(3) ในกรณีที่บริษัทหลักทรัพย์หรือบริษัทเงินทุนหลักทรัพย์ใดมีหนี้สินด้อยสิทธิหรือ สัญญาเช่าทางการเงินใดที่ไม่ต้องนับรวมไว้ในกาคํานวณหนี้สินรวม หรือมีเงินกู้ยืม หุ้นกู้ หรือภาระ ผูกพันใดที่นับรวมไว้ในการคํานวณหนี้สินพิเศษ ให้บริษัทหลักทรัพย์หรือบริษัทเงินทุนหลักทรัพย์ ส่งสําเนาสัญญาที่เกี่ยวข้องกับหนี้สินหรือภาระผูกพันดังกล่าวต่อสํานักงานพร้อมกับแบบรายงานใน งวดแรกที่บริษัทหลักทรัพย์หรือบริษัทเงินทุนหลักทรัพย์นับรายการดังกล่าวรวมไว้ในรายงานการ คํานวณเงินกองทุนสภาพคล่องสุทธิ และทุกครั้งที่มีการเปลี่ยนแปลงสัญญาดังกล่าว(4) เก็บรักษารายงานการคํานวณเงินกองทุนสภาพคล่องสุทธิของทุกวันพร้อมหลักฐาน ที่ใช้ประกอบการคํานวณรายงานดังกล่าวไว้เป็นเวลาไม่น้อยกว่าหนึ่งปี เพื่อพร้อมที่จะให้สํานักงาน ตรวจสอบได้หรือพร้อมที่จะจัดส่งให้แก่สํานักงานเมื่อได้รับการร้องขอข้อ ๕ เมื่อปรากฏว่า (1) บริษัทหลักทรัพย์ใดมีเงินกองทุนสภาพคล่องสุทธิเมื่อสิ้นวันหนึ่งวันใดเท่ากับ หรือน้อยกว่า(ก) ร้อยละ 4 ของหนี้สินทั่วไป สําหรับระยะเวลาระหว่างวันที่ 1 มกราคม 2541 ถึงวันที่ 31 ธันวาคม 2541(ข) ร้อยละ 6 ของหนี้สินทั่วไป สําหรับระยะเวลาระหว่างวันที่ 1 มกราคม 2542 ถึงวันที่ 31 ธันวาคม 2543(ค) ร้อยละ 8 ของหนี้สินทั่วไป สําหรับระยะเวลาตั้งแต่วันที่ 1 มกราคม 2544 เป็นต้นไป หรือ(2) บริษัทเงินทุนหลักทรัพย์ใดมีฐานะการเงินที่คํานวณได้ตามหลักเกณฑ์ในข้อ 4 (4) ของประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารง เงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 เท่ากับหรือน้อยกว่าร้อยละ 1 ของหนี้สิน ทั่วไปเฉพาะส่วนที่เกิดจากการประกอบธุรกิจหลักทรัพย์ ให้บริษัทหลักทรัพย์หรือบริษัทเงินทุนหลักทรัพย์นั้นยื่นรายงานการคํานวณเงินกองทุนสภาพคล่องสุทธิ ของวันที่เงินกองทุนสภาพคล่องสุทธิหรือฐานะทางการเงินของบริษัทเท่ากับหรือน้อยกว่าอัตราที่กําหนด และของทุกวันถัดไป ต่อสํานักงานภายในวันทําการถัดจากวันที่บริษัทต้องจัดทํารายงานดังกล่าว ให้แล้วเสร็จตามข้อ 4 (1) และหน้าที่ในการยื่นรายงานการคํานวณเงินกองทุนสภาพคล่องสุทธิต่อ สํานักงานเป็นรายวันตามข้อนี้ จะสิ้นสุดเมื่อบริษัทหลักทรัพย์หรือบริษัทเงินทุนหลักทรัพย์นั้นสามารถ ดํารงเงินกองทุนสภาพคล่องสุทธิหรือฐานะทางการเงิน แล้วแต่กรณี ได้มากกว่าอัตราที่กําหนดเป็นเวลา ไม่น้อยกว่าสองวันทําการติดต่อกัน และได้ยื่นรายงานของสองวันทําการนั้นต่อสํานักงานแล้ว ทั้งนี้ เว้นแต่สํานักงานจะกําหนดให้ปฏิบัติเป็นประการอื่นข้อ ๖ ประกาศนี้ให้ใช้บังคับตั้งแต่วันที่ 1 มกราคม พ.ศ. 2541 เป็นต้นไปผู้มีอํานาจลงนาม - ประกาศ ณ วันที่ 24 ธันวาคม พ.ศ. 2540 (นายปกรณ์ มาลากุล ณ อยุธยา)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์